[{"text_idx": "#000001", "text": "\"COVID-patsientidega tegelev personal to\u0308o\u0308tab ta\u0308is isikukaitsevarustuses ja seeto\u0303ttu kahe tunni kaupa. Seega saame praegu kindlalt o\u0308elda, et personaliressurss on kriitiline. Oleme uhked meie to\u0308o\u0308tajate u\u0308le, sest koormus on va\u0308ga suur,\" u\u0308tles Regionaalhaigla juhatuse esimees Agris Peedu."}, {"text_idx": "#000002", "text": "Peedu so\u0303nul on regionaalhaiglas hetkel to\u0308o\u0308tajatest COVID-19 to\u0303ttu to\u0308o\u0308lt eemal kokku 188 to\u0308o\u0308tajat. La\u0308hikontaktsetena on karantiinis 127 to\u0308o\u0308tajat ning isolatsioonis positiivse testiga 61 to\u0308o\u0308tajat."}, {"text_idx": "#000003", "text": "Kuna riiklikud piirangud on vo\u0303rreldes kevadega leebemad ning nakatumine Tallinnas ja Harjumaal suurem kui kevadel, siis on to\u0303ena\u0308osus, et to\u0308o\u0308tajad saavad nakkuse hulga suurem. \u201cPeame arvestama erinevate aspektidega. U\u0308heks on personali nakatumine vo\u0303i la\u0308hikontaktseks osutumine nii elukondlikult kui ka to\u0308o\u0308l olles, eriti need to\u0308o\u0308tajad, kes on haiglatel/hooldekodudel/perearstikeskustel ristkasutuses,\u201d u\u0308tles Peedu."}, {"text_idx": "#000005", "text": "Peedu so\u0303nul on Regionaalhaigla uhked oma to\u0308o\u0308tajate u\u0308le, sest koormus on hetkel va\u0308ga suur. Kokku on Regionaalhaiglas 4000 to\u0308o\u0308tajat. Koosto\u0308o\u0308s Tallink hotellidega pakutakse to\u0308o\u0308tajatele turvaliseks isoleerimiseks ka vajadusel majutust."}, {"text_idx": "#000006", "text": "Ida-Tallinna Keskhaiglas on koroonapositiivseid 45"}, {"text_idx": "#000007", "text": "Ida-Tallinna Keskhaiglas on to\u0308o\u0308tajate hulgas positiivse testi tulemuse saanuid inimesi 45 ja isolatsioonis on pea sama palju to\u0308o\u0308tajaid. Haigla turundusosakonna juhataja Inga Suderi so\u0303nul ei ole hetkel haiglas koldeid, vaid tegu on u\u0308ksikjuhtumitega."}, {"text_idx": "#000009", "text": "Suderi so\u0303nul ta\u0308idavad haiglato\u0308o\u0308tajad vabal ajal riiklikke juhiseid samamoodi nagu ko\u0303ik teised Eesti inimesed ning teevad ko\u0303ik selleks, et nakkust va\u0308ltida. Haiglal eraldi hotellidega kokkuleppeid pole."}, {"text_idx": "#000011", "text": "La\u0308a\u0308ne-Tallinna Keskhaigla: vaktsineerimine annab lootust"}, {"text_idx": "#000012", "text": "La\u0308a\u0308ne-Tallinna Keskhaigla infektsioonikontrolli arsti dr Jekaterina Nes\u030cpanova so\u0303nul on ka nende haiglas to\u0308o\u0308tajate arv, kes viibivad haigestumise to\u0303ttu isolatsioonis vo\u0303i COVID-19 haigega la\u0308hikontaktis olemise to\u0303ttu karantiinis, pidevas muutumises. 28. detsembri seisuga on COVID-19 haigestumise to\u0303ttu La\u0308a\u0308ne-Tallinna Keskhaiglas to\u0308o\u0308lt eemal 32 to\u0308o\u0308tajat. Osad nakatumised on seotud to\u0308o\u0308ga, osad aga toimunud perekondlike vo\u0303i muude kontaktide to\u0303ttu."}, {"text_idx": "#000014", "text": "Tervishoiuto\u0308o\u0308tajad on Nes\u030cpanova so\u0303nul oma to\u0308o\u0308 olemuse poolest peamine COVID-19 riskigrupp, kuna kokkupuute to\u0303ttu on neil suurem risk nakatuda. Samas on tervishoiuto\u0308o\u0308taja ka u\u0308hiskonnaliige nagu iga teine. \u201cKa meedikutel on perekonnad ja ka meedikud saavad avalikus ruumis kokku teiste inimestega.Va\u0308ga oluline on iga inimese enda vastutus- ja kohusetunne va\u0308hendada sotsiaalseid kontakte ning ja\u0308rgida ko\u0303iki ohutusmeetmeid nii to\u0308o\u0308kohal kui ka avalikus ruumis,\u201d lisas ta."}, {"text_idx": "#000027", "text": "Tallinna lastehaigla sai annetajate toel uue ko\u0303nniroboti"}, {"text_idx": "#000033", "text": "Tallinna verevarud on otsakorral: eriti oodatud on reesusnegatiivne veri (1)"}, {"text_idx": "#000035", "text": "Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise po\u0303himo\u0303tted 2023. aastal Tallinna linnameedias ja Tallinna linnameedia hea tavaTelli \"Pealinna\" paberlehtTallinn ma\u0308a\u0308ras valimisjaoskondade asukohad Riigikogu valimisteks"}]